**VGP spúšťa celoeurópsku kampaň s cieľom zvýšiť povedomie o značke. Predstaví v nej niekoľko svojich najvýznamnejších klientov.**

**27. mája 2025, Bratislava:** VGP, celoeurópsky vlastník, správca a developer špičkových logistických a semi-industriálnych nehnuteľností a poskytovateľ riešení z oblasti obnoviteľných zdrojov energie, spustil celoeurópsku kampaň s cieľom budovať povedomie o značke. Kampaň zdôrazňuje záväzok spoločnosti VGP vytvárať priestory, ktoré spĺňajú meniace sa potreby jej rôznorodých klientov. Spoločnosť VGP odštartovala kampaň krátko pred svojou účasťou na veľtrhu Transport Logistic v Mníchove – jednom z najväčších európskych podujatí v oblasti logistiky a dopravy. V spolupráci s agentúrou SuperRebel.Agency vznikla odvážna marketingová kampaň, ktorá predstaví spoluprácu s niekoľkými najvýznamnejšími klientmi VGP. Táto strategická iniciatíva podčiarkuje záväzok spoločnosti VGP k inováciám, udržateľnosti a zákaznícky orientovaným riešeniam v oblasti logistiky a priemyselných nehnuteľností.

**Od letísk po popredné odborné publikácie v 16 krajinách**

Nová odvážna kampaň štartuje naprieč celou Európou a predstaví nielen projekty, ktoré VGP realizuje, ale aj príbehy tých, pre ktorých ich realizuje. Viac než 400 globálnych značiek, ako napríklad Opel, Zalando, DPD či REWE si pre svoje logistické a priemyselné nehnuteľnosti vybralo práve spoločnosť VGP. Kampaň predstavuje riešenia na mieru z dielne VGP a bude viditeľná v 16 krajinách naprieč Európou – vrátane významných lokalít na hlavných letiskách, v renomovaných odborných publikáciách, v európskom vydaní Financial Times, ako aj prostredníctvom rôznych digitálnych kanálov.

**Od vízie k realite**

Kampaň vychádza z myšlienky, že VGP pomáha svojim klientom premeniť ich víziu na realitu. VGP poskytuje svojim klientom komplexné partnerstvo a pomáha im realizovať ich ambície od prvotných návrhov až po finálnu výstavbu a správu nehnuteľností. Spoločnosť zabezpečuje lokality pripravené na budúcnosť a riešenia navrhnuté pre úspech.

**Keď sa Európa chce stať technologickým lídrom zajtrajška, VGP začína stavať už dnes**

Popri svojich strategických logistických klientoch podporuje VGP čoraz viac aj high-tech priemyselných klientov, ktorým tak umožňuje rozvíjať svoje podnikanie a prispievať k reindustrializácii celej Európy. Spoločnosť VGP v poslednej dobe predstavila niekoľko významných projektov v súlade so svojou víziou podpory hospodárskeho rastu Európy. Medzi tieto projekty patria okrem iného: špičkový závod na výrobu batérií pre Hyundai Mobis v španielskej Pamplone, montážny závod robotických taxíkov pre spoločnosť Verne v chorvátskom Záhrebe, ultramoderný výrobný závod pre spoločnosť VAT v rumunskom Arade podporujúci polovodičový priemysel, montážny a výrobný závod pre spoločnosť ISAR Aerospace v Mníchove a zelený inovačný kampus pre spoločnosť Opel v Rüsselsheime neďaleko nemeckého Frankfurtu. Mnohé z týchto projektov, ktoré reprezentujú priemysel budúcnosti, sú súčasťou kampane zameranej na zvýšenie povedomia o značke VGP.

**O spoločnosti VGP**

VGP je celoeurópsky vlastník, správca a developer špičkových logistických a semi-industriálnych nehnuteľností a poskytovateľ riešení z oblasti obnoviteľných zdrojov energie. Prevádzkuje plne integrovaný podnikateľský model s bohatými odbornými znalosťami a dlhoročnými skúsenosťami naprieč celým hodnotovým reťazcom. Spoločnosť bola založená v roku 1998 ako belgický rodinný developer nehnuteľností v Českej republike. Dnes, so zhruba 380 zamestnancami, pôsobí VGP v 18 európskych krajinách, a to priamo alebo prostredníctvom viacerých 50:50 spoločných podnikov. K decembru 2024 predstavovala hrubá hodnota aktív spoločnosti VGP (vrátane 100 % spoločných podnikov) sumu 7,8 miliardy EUR a čistá hodnota aktív (ENPRA NTA) dosiahla 2,4 miliardy EUR. VGP je kótovaná na burze Euronext Brussels (ISIN: BE0003878957).

Viac informácií nájdete na: <http://www.vgpparks.eu/sk>